# metadata.dc.description.abstract[].value
O espazo como categoría enunciativa vertebra estas dúas monografías sobre a literatura brasileira aparecidas na colección «Estudos de literaturas contem-porâneas» da Editora Zouk. E nas dúas, como coorganizadora, un nome que se repite: Regina Dalcastagnè, da Universidade de Brasília. Con Virgínia Maria Vasconcelos Leal, da mesma universidade, coordina o volume sobre espazo e xénero; e con Luciene Azevedo, da Universidade Federal da Bahia, o de espa-zos posíbeis. Dalcastagnè non precisa presentación. Ela é un referente dos es-tudos literarios brasileiros no abrente do século xxi pola súa vontade de rom-per coas rutinas historiográfi cas, pola súa capacidade para iluminar zonas de escuridade e silencio na cultura  e, xa que logo, na sociedade  brasileira, e mais polo seu infatigábel labor como promotora de foros e redes, particular-mente do Grupo de Estudos em Literatura Brasileira Contemporânea que ela mesma coordina. O obxectivo destas publicacións e destas redes é procurar lecturas críticas rigorosas, arriscadas e situadas.

# metadata.dc.relation.ispartof[].value
Abriu. Estudos de textualidade do Brasil, Galicia e Portugal, 2016, num. 5, p. 173-176

# metadata.dc.rights[].value
cc-by-nc-nd (c) Gonzalez Fernandez, Maria Helena, 2016

# metadata.dc.source[].value
Articles publicats en revistes (Llengües i Literatures Modernes i Estudis Anglesos)